text: ফেসবুক নিয়ে আনছে তাদের নিজস্ব ওয়েব ব্রাউজার - Tista News 24
  ফেসবুক নিয়ে আনছে তাদের নিজস্ব ওয়েব ব্রাউজার
  তিস্তা নিউজ ওয়েব ডেস্ক : সামাজিক যোগাযোগ ওয়েবসাইট ফেসবুক তাদের অ্যাপসের জন্য একটি উন্নত ব্রাউজারের পরীক্ষা করছে। পরীক্ষাধীন নতুন এ ব্রাউজারের মাধ্যমে ব্যবহারকারীরা ফেসবুক চালানোর পাশাপাশি পছন্দসই অন্য কোনো ওয়েবসাইটে ঠুকতে পারবেন।
  নান্দনিক উৎকর্ষের পাশাপাশি নতুন এ ব্রাউজারের নিচের দিকে একটি বার সংযোজিত হচ্ছে। এ বারটিতে জনপ্রিয় পোস্টগুলোর একটি তালিকা থাকবে। এতে একই সাথে থাকবে ব্যাক ও ফরোয়ার্ড বাটন। পাশাপাশি থাকবে বুকমার্ক করার সুযোগও। অর্থাৎ সব কিছু মিলে নতুন এ ব্রাউজারের মাধ্যমে ফেসবুক অ্যাপসটি একটি স্বয়ংসম্পূর্ণ ও পূর্ণাঙ্গ অ্যাপস হতে যাচ্ছে।
  বর্তমানে অল্পসংখ্যক ব্যবহারকারীর মধ্যে অ্যাপসটি পরীক্ষামূলকভাবে চালু করা হয়েছে। গত সপ্তাহে ফেসবুক জাপানে তার নতুন রিঅ্যাকশন ফিচারটি চালু করেছে। 'লাভ', 'ইয়ে', 'ওয়াও', 'স্যাড' প্রভৃতির সমন্বয়ে তৈরি এ ইমোজি-ভিত্তিক ফিচারটি প্রথম স্পেন ও আয়ারল্যান্ডে চালু করা হয় গত বছরের অক্টোবরে। পরে এটি ধারাবাহিকভাবে চালু হয় চিলি, পর্তুগাল ও ফিলিপাইনে।